Gepard štíhly

Gepard štíhly alebo gepard (lat. Acinonyx jubatus) je jediný recentný druh z rodu gepard (Acinonyx).

Charakteristika
Je to najrýchlejší cicavec na svete. Pružná chrbtica sa mu pohybuje hore a dole. Zadné končatiny pri rýchlom behu dopadnú na zem skôr ako predné. Gepard dosahuje v behu na krátku vzdialenosť rýchlosť  za hodinu. Takýto rýchly beh je pre geparda veľmi vyčerpávajúci a gepard sa rýchlo rozhorúči. Asi po 400 metroch si musí oddýchnuť. Gepard ako jediný z cicavcov beží za korisťou. Dĺžka tela sa pohybuje v rozmedzí 115 až , váha v rozmedzí 40 až , dĺžka chvosta dosahuje 60 až , je samotár alebo tvorí pár, status: zraniteľný.

Rozšírenie 
Pôvodne areál geparda zahŕňal Afriku, Arabský polostrov, Blízky východ a Indiu. V súčasnosti sa vyskytuje predovšetkým v strednej, západnej a južnej Afrike. V Ázii už takmer vymizli, gepard stredoázijský je s najväčšou pravdepodobnosťou vyhubený, gepard indický je kriticky ohrozený. Malá populácia (max. 200 jedincov) snáď ešte prežíva v nedostupných oblastiach Iránu a Pakistanu.

Najväčšia populácia gepardov žije v Namíbii, 2 000 – 3 000 jedincov.

Systematika 
gepard štíhly (Acinonyx jubatus):
 gepard africký/gepard juhoafrický (Acinonyx jubatus jubatus) - vrátane bývalých poddruhov Acinonyx jubatus fearsoni, Acinonyx jubatus raineyi a Acinonyx jubatus guttata
 gepard ázijský/gepard indický (Acinonyx jubatus venaticus) - vrátane bývalého poddruhu gepard stredoázijský (Acinonyx jubatus raddei)
 gepard saharský (Acinonyx jubatus hecki) - alternatívne zaraďovaný ako súčasť geparda ázijského
 gepard sudánsky (Acinonyx jubatus soemmeringii) - alternatívne zaraďovaný ako súčasť geparda ázijského

Iné projekty

Zdroje

Mačkovité
Zraniteľné druhy